### | | | | --- | --- | | | | | --- | | **Byråd** 29. september 2020 Sagsnr. 710-2019-12405 Dok.nr. 710-2020-245290 Sagsbehandler DPSTDS | | 155.                Forslag om delvis ophævelse af Lokalplan nr. 17 - Torvegade og Lokalplan nr. 60 - Midtbyplan, Hammel - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag om
delvis ophævelse af Lokalplan nr. 17 – [adresse] og Lokalplan nr. 60 –
Midtbyplan, Hammel”. Forslaget fremlægges efterfølgende i offentlig høring.

Formålet med ophævelserne af Lokalplan nr. 17 og Lokalplan
nr. 60 er at sikre, at den nuværende byggeret på matr.nr. 2v Hammel by, Hammel
bortfalder samt at fjerne mulighed for de såkaldte centerorienterede
anvendelser. Ejendommen er beliggende på adressen [adresse] i Hammel.

Den foreslåede ophævelse af det plangrundlag, der muliggør
en bebyggelsesprocent på 110 % på matr.nr. 2v Hammel by, Hammel, sker efter
ønske fra ejer.

**VURDERING**

Baggrunden for ansøgningen er, at grundejerne ønsker en
lavere bebyggelsesprocent i plangrundlaget for deres ejendom.

Teknik og Miljø vurderer, at den høje bebyggelsesprocent
ikke kan realiseres hensigtsmæssigt under hensyntagen til den omkringliggende
bebyggelse. En ophævelse af de to lokalplaner og dermed deres centerorienterede
anvendelsesbestemmelser giver mulighed for at ændre kommuneplanrammen for den
pågældende ejendom til boligformål. Teknik og Miljø vurderer endvidere, at
centerfunktioner på ejendommen [adresse], hvorved det er hensigtsmæssigt at
fastlægge anvendelsen til boligformål.

**ØKONOMI**

Der er ingen økonomiske konsekvenser for Favrskov Kommune.

**INDDRAGELSE**

Borgerinddragelse og kommunikation sker efter reglerne i
planloven. Det er et selvstændigt mål med planloven, at offentligheden i videst
muligt omfang inddrages i planlægningsarbejdet.

Ophævelsesforslaget skal efter
godkendelse offentliggøres ved annoncering på kommunens hjemmeside med en
høringsfrist, som Teknik og Miljø anbefaler fastlagt til fire uger.

**INDSTILLING**

Direktøren for Teknik og Miljø indstiller til Byrådet:

1.    At ”Forslag om delvis ophævelse af Lokalplan nr. 17
– [adresse] og Lokalplan nr. 60 – Midtbyplan, Hammel” godkendes og fremlægges i
offentlig høring i 4 uger.

**BESLUTNING**

***Planudvalget, 1. september 2020:***

Fraværende:Ingen

Indstilles godkendt.

***Økonomiudvalget, 22. september 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag om ophævelse af Lokalplan nr. 17 - Torvegade og Lokalplan nr. 60 - Midtbyplan, Hammel | 710-2020-215040 |